paragraph_text: Telegram je hrvatski informativni web portal, pokrenut u travnju 2015. godine. Prema podacima mjerodavnih istraživanja poput Gemius Audiencea, Telegram je jedan od najčitanijih informativnih portala na tržištu,<ref>https://rating.gemius.com/hr/tree/8 te najmlađi medij na Reutersovoj godišnjoj listi vodećih digitalnih medija u Hrvatskoj.<ref>http://www.digitalnewsreport.org Osim vijesti i članaka posvećenih aktualnim zbivanjima iz oblasti politike, ekonomije, znanosti i kulture, sadrži kolumne autora pretežno lijeve ili liberalne orijentacije. Od 2015. do 2016. Telegram je imao i tiskano izdanje, inspirirano istoimenim časopisom koji je izlazio od 1960. do 1973. godine.